Diari Oficial de la Generalitat Valenciana


Sumari del DOGV 6603, del 07-09-2011 (2011/9215)

Informació pública del pla de participació pública de l'estudi d'integració paisatgística del Pla Especial del Conjunt Històric de Borriana.
--------------------------------------------------------------------------------------------------------------------------------------------

### Dades del document

Número de DOGV
:   6603

Data del DOGV
:   07-09-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/9215


Data del document
:   25-08-2011

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * pla d'urbanisme
    * administració local

Informació pública del pla de participació pública de l'estudi d'integració paisatgística del Pla Especial del Conjunt Històric de Borriana. [2011/9215]  
L'Alcaldia Presidència de l'Ajuntament de Borriana, en data 28 de juliol de 2011, va adoptar resolució amb la següent part dispositiva:  
«Primer. Exposar al públic durant el període de 30 dies, comptadors de la publicació del corresponent anunci en el Diari Oficial de la Comunitat Valenciana, el pla de participació pública de l'estudi d'integració paisatgística del Pla Especial del Conjunt Històric de Borriana (RE 13304, de 21 de juliol de 2011), invitant qualsevol persona interessada a intervenir en el procés de participació ciutadana i a emplenar l'enquesta de preferències visuals, instrument fonamental per a valorar les unitats i els recursos paisatgístics de l'entorn afectat.  
  
Segon. Publicar un anunci en el Diari Oficial de la Comunitat Valenciana, en un diari no oficial d'àmplia difusió a la localitat, al tauler d'anuncis i en la pàgina web municipal significant que, durant el termini anteriorment indicat, el document diligenciat i complet estarà dipositat, per a la seua consulta pública, en horari de 09.00 a 14.00 hores, en la Secció II / Negociat d'Ordenació del Territori, Urbanisme i Patrimoni de l'Ajuntament de Borriana, i es podran presentar les observacions, els suggeriments i qualssevol altres documents en matèria de paisatge que s'estimen oportuns, els quals seran degudament tinguts en compte i contestats per part de l'equip redactor.  
  
Així mateix s'assenyala que el pla de participació pública podrà consultar-se en la pàgina web , i es podrà completar l'enquesta que l'integra a través de la referida web o directament en les dependències municipals.  
D'altra banda, s'informa que el dia 26 de setembre de 2011, a les 19.00 hores, a la casa consistorial es realitzarà una xarrada que versarà sobre la integració paisatgística del pla especial de protecció objecte del present pla de participació pública. En esta xarrada s'explicaran els mecanismes i procediments de participació, a més d'atendre totes les consultes particulars relacionades amb el pla i amb les unitats i recursos paisatgístics delimitats.  
Tercer. Notificar el present acord als que figuren com a grups d'interés i grups locals en la memòria del pla de participació, invitant-los a intervenir activament en el procediment.   
Quart. Contra el present acord, com a acte de tràmit que no posa fi a la via administrativa, no es pot interposar cap recurs. Sense perjudici que puga exercir-se el que s'estime pertinent.»  
Cosa que es fa pública perquè en prengueu coneixement.  
  
Borriana, 25 de d'agost de 2011.- L'alcalde (D 08.08.2011): Juan Granell Ferré.